Priekšlikums Padomes lēmums ar ko pielāgo Bulgārijas un Rumānijas Pievienošanās akta VIII pielikumu /* COM/2007/0594 galīgā redakcija - CNS 2007/0217 */





[pic] | EIROPAS KOPIENU KOMISIJA | Briselē, 12.10.2007 COM(2007) 594 galīgā redakcija 2007/0217 (CNS) Priekšlikums PADOMES LĒMUMS ar ko pielāgo Bulgārijas un Rumānijas Pievienošanās akta VIII pielikumu (iesniegusi Komisija) PASKAIDROJUMA RAKSTS Bulgārijas un Rumānijas Pievienošanās akta VIII pielikuma IV sadaļā noteiktais Kopienas finansiālais ieguldījums lauku attīstībai noteikts 85 % apmērā agrovides pasākumiem un dzīvnieku labturības pasākumiem un 80 % apmērā visiem pārējiem pasākumiem. Ar Padomes 2005. gada 20. septembra Regulu (EK) Nr. 1698/2005 par atbalstu lauku attīstībai no Eiropas Lauksaimniecības fonda lauku attīstībai (ELFLA) ir izdarītas to acquis izmaiņas, uz kuru pamata notika Bulgārijas un Rumānijas pievienošanās sarunas. Jauna finansiālā arhitektūra noteikta ar 70. pantu Regulā (EK) Nr. 1698/2005, saskaņā ar kuru līdzfinansējuma likmes vairs nenosaka pasākuma līmenī, bet gan ass līmenī. Tāpēc Bulgārijas un Rumānijas pievienošanās akts tika pielāgots ar Padomes 2006. gada 19. jūnija Lēmumu 2006/664/EK, aizstājot iepriekšējo tekstu ar noteikumu par finansiālā ieguldījuma noteikšanu ass līmenī. II pielikumā Regulā (EK) Nr. 1974/2006, ar ko paredz sīki izstrādātus piemērošanas noteikumus Padomes Regulai (EK) Nr. 1698/2005 par atbalstu lauku attīstībai no Eiropas Lauksaimniecības fonda lauku attīstībai (ELFLA), kurā sakarā ar Bulgārijas un Rumānijas pievienošanos Eiropas Savienībai izdarīti grozījumi ar Komisijas Regulu (EK) Nr. 434/2007, paredzēts orientējošs finansiāls sadalījums pa lauku attīstības asīm un pasākumiem, programmās iekļaujot pasākumu „papildu finansējums tiešajiem maksājumiem ”. Pasākums „papildu finansējums tiešajiem maksājumiem” noteikts Pievienošanās aktā kā KLP resursu nelielas daļas pārnesums no II uz I pīlāru 2007., 2008. un 2009. gadā. Kā pārnesums uz I pīlāru tas neiekļaujas lauku attīstības četru asu arhitektūrā, un tāpēc uz to neattiecas līdzfinansējums pa asīm, kas tagad ir noteikts Pievienošanās aktā. Tomēr jāsaglabā šim pasākumam ar Pievienošanās aktu sākotnēji noteiktā 80 % maksimālā līdzfinansējuma likme. Bulgārijas un Rumānijas pievienošanās akts tāpēc ir jāpielāgo, lai noteiktu, ka Kopienas maksimālais finansiālais ieguldījums pasākumam „papildu finansējums tiešajiem maksājumiem” ir 80 %, kas ir tāds pats kā 1. un 3. asij un tehniskajai palīdzībai. Līdzfinansējums 82 % apmērā 2. asij noteikts ar Padomes 2006. gada 19. jūnija Lēmumu 2006/664/EK, ar ko pielāgo Bulgārijas un Rumānijas Pievienošanās akta VIII pielikumu. Līdzfinansējums 4. asij noteikts 80 % apmērā 70. panta 3. punkta b) apakšpunktā Regulā (EK) Nr. 1698/2005. Sagatavojot šos pielāgojumus, galvenais bija saglabāt pievienošanās sarunu rezultātu būtību un principus un pielāgojumus veikt tikai pilnīgi nepieciešamajā apjomā. Šis priekšlikums neietekmē Kopienas budžetu. 2007/0217 (CNS) Priekšlikums PADOMES LĒMUMS ar ko pielāgo Bulgārijas un Rumānijas Pievienošanās akta VIII pielikumu EIROPAS SAVIENĪBAS PADOME, ņemot vērā Bulgārijas un Rumānijas Pievienošanās līgumu, ņemot vērā Bulgārijas un Rumānijas Pievienošanās aktu un jo īpaši tā 34. panta 4. punktu, ņemot vērā Komisijas priekšlikumu, ņemot vērā Eiropas Parlamenta atzinumu[1], tā kā: (1) Ar Padomes 2005. gada 20. septembra Regulu (EK) Nr. 1698/2005 par atbalstu lauku attīstībai no Eiropas Lauksaimniecības fonda lauku attīstībai (ELFLA)[2] noteikta Kopienas finansiālā ieguldījuma daļa ass līmenī. (2) Bulgārijas un Rumānijas Pievienošanās akta IV sadaļas VIII pielikumā, kurā izdarīti grozījumi ar Padomes 2006. gada 19. jūnija Lēmumu 2006/664/EK, ar ko pielāgo Bulgārijas un Rumānijas Pievienošanās akta VIII pielikumu[3], atkāpjoties no Regulas (EK) Nr. 1698/2005 70. panta noteikumiem noteikts citāds Kopienas ieguldījumu sadalījums pa asīm, ko lauku attīstībai Bulgārijai un Rumānijai piešķir no ELFLA līdzekļiem. Šis finansiālais ieguldījums 1. un 3. asij var sasniegt 80 %, bet 2. asij 82 %. (3) Līdzfinansējuma likmes, kas noteiktas asīm, nedrīkst piemērot summām, kas, kā noteikts Bulgārijas un Rumānijas Pievienošanās Akta VIII pielikuma I sadaļas E iedaļā var tikt piešķirtas lauksaimniekiem, kuriem ir tiesības saņemt papildu valsts tiešos maksājumus vai atbalstu saskaņā ar 143.c pantu Padomes 2003. gada 29. septembra Regulā (EK) Nr. 1782/2003 ar ko izveido kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas atbalsta shēmas lauksaimniekiem[4]. (4) Kopienas maksimālais finansiālais ieguldījums valsts papildu finansējuma vajadzībām tiešajiem maksājumiem jāprecizē arī, lai piemērotu Komisijas 2006. gada 15. decembra Regulu (EK) Nr. 1974/2006, ar ko paredz sīki izstrādātus piemērošanas noteikumus Padomes Regulai (EK) Nr. 1698/2005 par atbalstu lauku attīstībai no Eiropas Lauksaimniecības fonda lauku attīstībai (ELFLA)[5], kuras II pielikumā noteikts orientējošs līdzekļus sadalījums pa lauku attīstības asīm un pasākumiem, arī pasākumam „papildu finansējums tiešajiem maksājumiem”. (5) Lai pēc lauku attīstības jautājumiem veltīto regulu tehnisko pielāgojumu izdarīšanas neizmainītos pievienošanās sarunu rezultāti un līdzfinansējuma likmju sistēmas saskaņotība, Kopienas maksimālais finansiālais ieguldījums tiešajiem maksājumiem papildu ir jānosaka tādā pašā līmenī kā 1.un 3. asij, kā arī tehniskajai palīdzībai, IR NOLĒMUSI ŠĀDI. 1. pants Bulgārijas un Rumānijas Pievienošanās akta VIII pielikuma IV sadaļas tekstu aizstāj ar šādu: „Atkāpjoties no Regulas (EK) Nr. 1698/2005 70. panta 3. punkta a) apakšpunkta, Kopienas finansiālais ieguldījums var būt līdz 80 % apmērā 1. un 3. asij, tehniskajam atbalstam, kā arī papildu finansējumam tiešajiem maksājumiem. Atkāpjoties no Regulas (EK) Nr. 1698/2005 70. panta 3. punkta b) apakšpunkta, Kopienas finansiālais ieguldījums var būt līdz 82 % apmērā 2. asij.”. 2. pants Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī . Briselē, Padomes vārdā — priekšsēdētājs [1] OV C …, ..., … lpp. [2] OV L 277, 21.10.2005., 1. lpp. Regulā jaunākie grozījumi izdarīti ar Regulu (EK) Nr. 2012/2006 (OV L 384, 29.12.2006., 8. lpp.). [3] OV L 277, 9.10.2006., 4. lpp. [4] OV L 270, 21.10.2003., 1. lpp. Regulā jaunākie grozījumi izdarīti ar Komisijas Regulu (EK) Nr. 552/2007 (OV L 131, 23.5.2007., 10. lpp.). [5] OV L 368, 23.12.2006., 15. lpp. Regulā grozījumi izdarīti ar Regulu (EK) Nr. 434/2007 (OV L 104, 21.4.2007., 8. lpp.).